mteb/MIRACLReranking huggingface dataset:
সৈয়দ আহমদ উল্লাহ তিনি শিক্ষা জীবন শেষে করে হিজরী ১২৬৯ সালে ব্রিটিশ শাসনাধীন অবিভক্ত ভারতের যশোর অঞ্চলের বিচার বিভাগীয় কাজী পদে যোগদান করেন এবং একই সঙ্গে মুন্সেফী অধ্যায়ন শুরু করেন। পরবর্তিতে ১২৭০ হিজরীতে কাজী পদে ইস্তফা দিয়ে তিনি কলিকাতায় মুন্সী বু আলী মাদ্রাসায় প্রধান মোদাররেছ হিসাবে যোগদান করেন। পরবর্তি সময়ে মুন্সেফী পরীক্ষায় ও তিনি প্রথম স্থান অধিকার করে ছিলেন।
ব্রিটিশ বাংলাদেশী ব্রিটিশ বাংলাদেশী হচ্ছে এমন ব্যাক্তিবর্গ যাদের উৎস হলো বাংলাদেশ এবং যারা অভিবাসনের পর ব্রিটেনে বসবাস করছেন ও নাগরিক অধিকার বলে নাগরিকত্ত্ব পেয়েছেন বা তাদের বাবা-মা এটা লাভ করেছেন ;তারাও ব্রিটিশ বাংলাদেশী।৭০-এর দশকে বিপুল সংখ্যক বাংলাদেশী সিলেট, ঢাকা থেকে এসেছেন ব্রিটেনে, যা বাংলাদেশের উত্তর-পূর্ব দিকে অবস্থিত একটি ধনী জেলা। এদের মধ্যে সবচেয়ে বেশি লোক বাস করছেন পূর্ব লন্ডনের টাওয়ার হেমলেটে যা ঐ অঞ্চলের মোট জনসংখ্যার ৩৩ ভাগ। লন্ডনে বসবাস করা এই জনসংখ্যাকে অবশ্য ব্রিটিশ বলার চেয়ে লন্ডনী নামেই বেশি ডাকা হয়। ওল্ডহ্যাম, বার্মিংহাম, লুটন ও ব্র্যাডফোর্ডতেও উল্লেখযোগ্যক সংখ্যক বাংলাদেশী বাস করেন। ম্যানচেস্টার, নিউক্যাসেল, কার্ডিফ ও সান্ডারল্যান্ডেও কিছু সংখ্যক বাংলাদেশী বাস করেন।
বাংলাদেশীরা অভিবাসী জনসংখ্যার ভেতরে অন্যতম বড় দল এবং তারা অন্যতম দ্রুত বর্ধনশীল ও তরুণতম দল।২০০১ সালের আদমসুমারী ও পরিসংখ্যান অফিস থেকে ২০০৬ সালের পাওয়া চিত্র থেকে দেখা যায় যে ব্রিটেনে প্রায় ৩০০০০০ বাংলাদেশী বসবাস করে। বর্তমানে অনুমান করা হয় যে প্রায় ৫৫০০০০ বাংলাদেশী এখানে বসবাস করছে। যাদের মধ্যে ৯৫% অভিবাসী সিলেটি। বাংলাদেশীরা একটি বড় সমসত্ত্ব সম্প্রদায় তৈরি করেছে। এখানে বেকার সমস্যা বাড়ছে ও জনসংখ্যা প্রয়োজনের তুলনায় বেশী ও স্বাস্থ্যগত সমস্যাও রয়েছে।. বর্তমানের বাংলাদেশী প্রজন্ম একটি উন্নতিলাভ করা প্রজন্ম যারা মূলধারার ব্যবসা-বাণিজ্য ও রাজনীতিতে তাদের জায়গা করে নিচ্ছে। দক্ষিণ এশিয়ার অন্যান্য সম্প্রদায়রা এখানে সাম্প্রতিককালে আসা শুরু করলেও বাংলাদেশী সিলেটিরা এখানে সুপ্রতিষ্ঠিত।
হাড়গিলা হাড়গিলা (বৈজ্ঞানিক নাম: "Leptoptilos dubius") (), হাড়গিলে বা বড় মদনটাক Ciconiidae (সিকোনিডাই) গোত্র বা পরিবারের অন্তর্গত "Leptoptilos" (লেপ্টোপ্টাইলোস) গণের অন্তর্গত এক প্রজাতির বৃহদাকৃতির সর্বভূক পাখি। মৃত জন্তুর হাড় পর্যন্ত এরা হজম করতে পারে। পাখিটি বাংলাদেশ, ভারত ছাড়াও দক্ষিণ ও দক্ষিণ-পূর্ব এশিয়ার গুটিকয়েক দেশে দেখা যায়। সারা পৃথিবীতে মাত্র ৩৯ হাজার ৩০০ বর্গ কিলোমিটার জুড়ে এদের আবাস। বিগত কয়েক দশক ধরে এদের সংখ্যা আশঙ্কাজনক হারে কমে যাচ্ছে। সেকারণে আই. ইউ. সি. এন. এই প্রজাতিটিকে Endangered বা বিপন্ন বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত। সারা পৃথিবীতে প্রাপ্তবয়স্ক হাড়গিলার সংখ্যা মাত্র ৮০০ থেকে ১২০০টি।
তোবা বিপর্যয় তত্ত্ব যাইহোক; ২০০৭ সালে প্রত্নতাত্বিক একটি গবেষণা প্রস্তাবনা করেছে যে, হোমিনিড জনসংখ্যার আধুনিক "হোমো সেপিয়েন্স"রা সম্ভবত উত্তর ভারতের জোয়ালাপুরামে টিকে ছিল। অধিকন্তু এটি আরো প্রস্তাবনা করেছে যে হোমিনিড জনসংখ্যার কাছাকাছি আত্মীয় ফ্লোরসের "হোমো ফ্লোরেসিনসিসরা" টিকে ছিল কারণ তারা তোবার বাতাসের স্বাভাবিক গতির বিপরীতমুখী কোনো স্থানে বাস করত।
নটিংহাম বিশ্ববিদ্যালয় ২০১৭ সালে হাই ফাইলার্স জরিপে বলা হয় নটিংহাম ২০১৬-১৭ সালের মধ্যে যুক্তরাজ্যের শীর্ষ নিয়োগপ্রদানকারীদের সপ্তম পছন্দের বিশ্ববিদ্যালয়। বিভিন্ন প্রতিষ্ঠানের প্রধান নির্বাহী কর্মকর্তা যারা নটিংহামে পড়াশুনা করেছেন তাদের সংখ্যার দিক থেকে ২০১২ সালে ফরচুন গ্লোবাল ৫০০ তালিকায় বিশ্ববিদ্যালয়টি ১৩তম স্থান অধিকার করে। ২০১২ সালের গ্রীষ্মকালীন অলিম্পিকে ব্রিটিশ পদক বিজয়ীদের সারণীতে বিশ্ববিদ্যালয়টি অক্সফোর্ডের সাথে যৌথভাবে দ্বিতীয় স্থান অধিকার করে। ২০১৫ সালে একটি প্রাইভেট প্রতিবেদন অনুসারে নটিংহাম ছিল ইউরোপের ৯ম উদ্যোক্তা তৈরিকারী প্রতিষ্ঠান। ২০১১ ও ২০১৪ সালে গ্রিনমেট্রিক ওয়ার্ল্ড ইউনিভার্সিটি র‍্যাঙ্কিংয়ে এই বিশ্ববিদ্যালয়ের পার্কটি বিশ্বের সবচেয়ে টেকসই ক্যাম্পাস বলে বিবেচিত হয়। এই প্রতিষ্ঠানের প্রাক্তন শিক্ষার্থীরা বেশ কিছু গৌরবান্বিত সম্মাননা লাভ করেছেন, যার মধ্যে উল্লেখযোগ্য হল ৩টি নোবেল পুরস্কার, ১টি টার্নার পুরস্কার ও ১টি গ্যাবর পদক ও পুরস্কার।
জীবন সংসার "জীবন সংসার" চলচ্চিত্রের সঙ্গীত পরিচালনা করেছেন আবু তাহের ও সুর আয়োজন করেছেন মোহাম্মদ ইব্রাহীম। গীত রচনা করেছেন মনিরুজ্জামান মনির, জাহানারা ভূঁইয়া, জাকির হোসেন রাজু। জাকির হোসেন রাজুর লেখা এবং আগুন ও সাবিনা ইয়াসমিনের গাওয়া "পৃথিবীতে সুখ বলে" গানটি পরবর্তীকালে "আমার প্রেম আমার প্রিয়া" (২০১৮) চলচ্চিত্রে ব্যবহৃত হয়েছে। নতুন করে গানটির সুরারোপ করেন আহমেদ হুমায়ুন এবং গানে কণ্ঠ দেন ইমরান ও খেয়া।
মুম্বাই উপনগরী জেলা ২০১১ সালের জনগননা অনুযায়ী মুম্বাই শহরতলির জেলার জনসংখ্যার ৯,৩৩২,৪৮১ জন, প্রায় বেনিন বা মার্কিন যুক্তরাষ্ট্রের উত্তর ক্যারোলিনা রাজ্যের সমান। জলগননার দিক দিয়ে এটি ভারতের ৬ম স্থান (540 টির মধ্যে) অধিকার করেছে। জেলার জনসংখ্যা ঘনত্ব প্রতি বর্গ কিলোমিটার (৬৫,৫০৪.১ / বর্গ মাইল) ২৫,২৯১.২৮ জন। ২০০১-২০১১ দশকে তার জনসংখ্যা বৃদ্ধি হার ৮.০১% ছিল। মুম্বাই সাববার্নের প্রতি ১০০০ পুরুষের জন্য ৮৫৭ জন নারী এবং যৌনতার হার ৯০.৯%।
চট্টগ্রাম কলেজিয়েট স্কুল এন্ড কলেজ বছরে তিন বার ছাত্রদের অগ্রগতি, শিক্ষার মানোন্নয়ন ও নানাবিধ সমস্যা-সমাধান ইত্যাদি ব্যাপারে শিক্ষক-অভিভাবকদের মধ্যে মতবিনিময় সভা অনুষ্ঠিত হয়। এতে শিক্ষক ও অভিভাবকেরা আলোচনা সাপেক্ষে বিভিন্ন কার্যকরী পদক্ষেপ গ্রহণ করেন। 
১৯৯৫ সালে চট্টগ্রাম শিক্ষা বোর্ড প্রতিষ্ঠার পর থেকে এসএসসি পরীক্ষায় ফলের বিচারে সেরা ১০ শিক্ষা প্রতিষ্ঠানের তালিকায় সবসময়ই কলেজিয়েট স্কুল প্রথম স্থানে অবস্থান করেছে। এর মধ্যে বেশ কয়েকবার বোর্ড সেরা হওয়ারও গৌরব অর্জন করেছে স্কুলটি। এছাড়া সারাদেশের সরকারি স্কুলের মধ্যে টানা কয়েকবার সেরা স্কুল হিসেবে ঘোষিত হয় । ফলাফল বিবেচনায় এটি ২০০৫-২০১০ সাল পর্যন্ত টানা ৬ বার পুরো দেশে প্রথম স্থান, অর্জন করে। এছাড়াও ২০১৩ সালে এটি সারা দেশে দ্বিতীয় এবং চট্টগ্রাম বিভাগে প্রথম স্থান লাভ করে।
প্রবাসী বাঙালি হিন্দু প্রবাসী বাঙালি হিন্দু বলতে মূলত সারা পৃথিবীতে চড়িয়ে ছিটিয়ে থাকা পশ্চিমবঙ্গ এবং বাংলাদেশের হিন্দুদের বোঝানো হয়।
পশ্চিমবঙ্গ এবং বাংলাদেশ থেকে বিভিন্ন রাজনৈতিক ও ধর্মীয় কারণে বাঙালি হিন্দুরা এই অঞ্চল থেকে সরে এসে অন্যত্র চলে যেতে থাকে। এর পিছনে মূল কারণ হিসাবে দেখা যায় তৎকালীন পূর্ব পাকিস্তানে হিন্দুদের উপরে ঘটা নানা অত্যাচার। তখন থেকেই বাংলাদেশের হিন্দুরা বিহার, ঝাড়খণ্ড, অসম, ত্রিপুরা, আন্দামান ও নিকবর দ্বীপপুঞ্জ, ছত্রিশগর সহ নানা স্থানে চলে আসতে থাকে। কিছু বাঙালি সরাসরি পশ্চিমের দেশেও পারি দেন।
সত্তরের দশকে বাংলাদেশের মুক্তি যুদ্ধ এবং পশ্চিমবঙ্গে নকশাল আন্দলনের জেরে উচ্চ মধ্যবর্তী বাঙালি পশ্চিমবঙ্গ ছেড়ে দিল্লি মুম্বাই সহ ভারতবর্ষের নানা স্থানে চলে যায়।
অসমের বরাক উপতক্যায় বহু প্রবাসী বাঙালি থাকেন।
থানে জেলা ২০১১ সালের আদমশুমারি অনুসারে থানে জেলার জনসংখ্যা ১১,০৫৪,১৩১ জন যা প্রায় কিউবা এর জনস্ংখ্যা অথবা আমেরিকার ওহায়ো রাজ্যের জনসংখ্যার সমান। জনসংখ্যার হিসেবে ভারতের ৬৪০টি জেলার মধ্যে এটি প্রথম স্থান অধিকার করে জেলার জনঘনত্ব । ২০০১-২০১১ দশকের থানে জেলার জনসংখ্যা বৃদ্ধির হার ছিল ৩৫.৯৪% । জনসংখ্যার প্রতি ১০০০ জন পুরুষে নারীর সংখ্যা ৮৮০ জন । এখানে সাক্ষরতার হার ৮৬.১৮% ।
স্বপ্নজাল স্বপ্নজাল হল ২০১৮ সালে মুক্তিপ্রাপ্ত বাংলাদেশী প্রণয়ধর্মী চলচ্চিত্র। ছবিটি রচনা ও পরিচালনা করেছেন গিয়াস উদ্দিন সেলিম। ২০০৯ সালে "মনপুরা" নির্মাণের পর এটি তার দ্বিতীয় চলচ্চিত্র। ছবিটি প্রযোজনা করেছে বেঙ্গল ক্রিয়েশন্‌স। এতে শ্রেষ্ঠাংশে অভিনয় করেছেন পরীমনি ও নবাগত ইয়াশ রোহান। অন্যান্য পার্শ্ব ভূমিকায় অভিনয় করেছেন ফজলুর রহমান বাবু, শহীদুল আলম সাচ্চু, মিশা সওদাগর, ইরেশ যাকের, শিল্পী সরকার অপু প্রমুখ। চলচ্চিত্রটি ২০১৮ সালের ৬ এপ্রিল মুক্তি পায়। মুক্তির পর ছবিটি দর্শকদের কাছ থেকে প্রশংসা অর্জন করে।২০১৬ সালের ফেব্রুয়ারি মাসে ছবিটির মূল চিত্রগ্রহণ শুরু হয়। চাঁদপুর জেলার ডাকাতিয়া নদীর পারে এবং কলকাতায়ও কিছু দৃশ্যের চিত্রায়ন হয়। ২০১৮ সালের ফেব্রুয়ারি মাসে ছবিটি বিনা কর্তনে সেন্সর ছাড়পত্র পায়।
এরিক ফন দানিকেন এরিক ভন দানিকেনের সর্বশেষ যে বইটি প্রকাশিত হয়েছে তার নাম "The Gods Were Astronauts: Evidence of the True Identities of the Old 'Gods""। এই বইটিতে ফন দারিকেন একটি বিশেষ সিদ্ধান্তের কথা জানিয়েছেন যা তিনি বিভিন্ন প্রমাণাদির সাপেক্ষে ব্যাখ্যা করেছেন। প্রশ্নটি ছিল, প্রাচীন ও আধুনিক সভ্যতা ও সংস্কৃতিতে যে ঈশ্বরের কথা বলা হয়, তিনি আসলে কে? ফন দানিকেনের উত্তর হচ্ছে ঈশ্বর এমন কোন অসীম সত্তা নয় যিনি মানব অনুভূতি ও কার্যাবলীকে নিয়ন্ত্রণ করতে পারেন (সাধারণ পুরাণ ও ধর্মে যেভাবে বলা হয়), বরং ঈশ্বর হল সেইসব বহির্জাগিতকেরা যারা পৃথিবীতে তাদের ভ্রমণের প্রমাণ রেখে গেছ বিভিন্ন স্থানে বিভিন্নভাবে। অর্থাৎ অনেক আগে তারা অন্য কোন গ্রহ থেকে পৃথিবীতে এসেছিল। এই সিদ্ধান্ত উপনীত হওয়ার আগে দানিকেন পৃথিবীর প্রায় সকল পুরাণ ও ধর্ম নিয়ে গবেষণা করেছেন, এর পাশাপাশি পৃথিবীর বিভিন্ন স্থানে ছড়ানো ছিটানো প্রমাণাদি সংগ্রহেও প্রভূত সময় ব্যয় করেছেন।
ধলাগলা মানিকজোড় ধলাগলা মানিকজোড় (বৈজ্ঞানিক নাম: "Ciconia episcopus") () বা Ciconiidae (সাইকোনিডি) গোত্র বা পরিবারের অন্তর্গত "Ciconia" (সাইকোনিয়া) গণের অন্তর্গত এক প্রজাতির কৃষ্ণকায় বৃহদাকৃতির পাখি। ধলা মানিকজোড়ের বৈজ্ঞানিক নামের অর্থ মানিকজোড় (লাতিন: "ciconia" = মানিকজোড়)। পাখিটি বাংলাদেশ, ভারত ছাড়াও এশিয়া ও আফ্রিকার বিভিন্ন দেশে দেখা যায়। সারা পৃথিবীতে এক বিশাল এলাকা জুড়ে এদের আবাস, প্রায় ১ কোটি ৮৯ লাখ বর্গ কিলোমিটার। বিগত কয়েক দশক ধরে এদের সংখ্যা ক্রমেই কমছে, তবে একেবারে আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে Least Concern বা ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত। সারা পৃথিবীতে পূর্ণবয়স্ক ধলাগলা মানিকজোড়ের সংখ্যা ৮,০০০-৯৩,০০০।
ভিনগ্রহের প্রাণী ভিনগ্রহের প্রাণী সম্পর্কে এখনও বিজ্ঞান কোনো সিদ্ধান্ত না জানালেও অনেকেই পৃথিবীতে তাদেরকে দেখার দাবি করেছেন এবং পৃথিবীর একটা বৃহত্তর অংশের মানুষ বিশ্বাস করে যে, ভিনগ্রহের প্রাণীর অস্তিত্ব রয়েছে। অনেকেই দাবি করে থাকেন, এলিয়েনরা পৃথিবীতে বহুযুগ আগে থেকেই প্রায় নিয়মিত যাওয়া-আসা করে। "রয়টার্স বিসিএমএম"-এর এক বিশ্ব জরিপে (২২টি দেশের ২৩,০০০ প্রাপ্তবয়ষ্কের উপর পরিচালিত) দেখা যায় ভারত ও চীনে এই বিশ্বাস সবচেয়ে বেশি (৪০%); এখানকার মানুষের বিশ্বাস যে, ভিনগ্রহের প্রাণীরো মানুষের মাঝে ছদ্মবেশে ঘুরে বেড়ায়। বাজার গবেষণা সংস্থা "BCMM"-এর মতে, জনসংখ্যার সাথে এই বিশ্বাসের একটা আনুপাতিক সম্পর্ক রয়েছে (জনসংখ্যা:এলিয়েন বিশ্বাস), কেননা কম জনসংখ্যার দেশে এই বিশ্বাসও তুলনামূলক কম। জরিপে দেখা গেছে এই বিশ্বাস পুরুষের (২২%) তুলনায় নারীর কিছুটা কম (১৭%)। আর ধনী-দরিদ্র নির্বিশেষে ৩৫ বছরের কম বয়সীদের মধ্যে এই বিশ্বাস বেশি।
খ্রিস্টধর্মের ইতিহাস মধ্যযুগে রোমান ক্যাথলিক ও ইস্টার্ন অর্থোডক্স খ্রিস্টধর্ম সমগ্র ইউরোপে প্রসারিত হয়েছিল। নবজাগরণের সময় থেকে শুরু করে ইউরোপের আবিষ্কার যুগে খ্রিস্টধর্ম সারা পৃথিবীতে প্রসারিত হয়। এর ফলে এই ধর্ম বিশ্বের বৃহত্তম ধর্মীয় গোষ্ঠীতে পরিণত হয়। বর্তমানে পৃথিবীতে খ্রিস্ট ধর্মাবলম্বীদের সংখ্যা দুই লক্ষ কোটি, যা বিশ্বের জনসংখ্যার এক তৃতীয়াংশেরও বেশি।
২০১৮-র নিরাপদ সড়ক চাই আন্দোলন লন্ডনভিত্তিক সেভ দ্য চিলড্রেন সংস্থা সরকারকে আন্দোলনকারী ছাত্রদের দাবি মেনে নিতে এবং তাদের নিরাপত্তা নিশ্চিত করতে আহ্বান করে। বাংলাদেশে কানাডার হাইকমিশনও আন্দোলনকারী শিক্ষার্থীদের নিরাপত্তা নিয়ে গভীর উদ্বেগ প্রকাশ করে এবং শিক্ষার্থীদের সমাবেশ করার অধিকার ও বাকস্বাধীনতা খর্বকারীদের বিরুদ্ধে ব্যবস্থা নেয়ার আহ্বান জানায়। এছাড়া অ্যামনেস্টি ইন্টারন্যাশনাল এক বিবৃতিতে সমাজকর্মী ও আলোকচিত্রী শহিদুল আলমের মুক্তি, আন্দোলনকারী ছাত্রদের ওপর দমনপীড়ন বন্ধ এবং তাদের ওপর হামলার তদন্ত দাবি করে। লেখক ও সাংবাদিকদের আন্তর্জাতিক সংগঠন পেন ইন্টারন্যাশনাল শহিদুলের তাৎক্ষণিক মুক্তি চেয়ে বিবৃতি দেয়। ভারতীয় লেখক অরুন্ধতী রায়, কানাডীয় লেখক নাওমি ক্লেইন, মার্কিন লেখক-দার্শনিক নোয়াম চমস্কি এবং ভারতীয় বুদ্ধিজীবী বিজয় প্রসাদ প্রমুখ অবিলম্বে শহিদুল আলমকে মুক্তি দেয়ার দাবি জানিয়ে যৌথ বিবৃতি দেন। রিপোর্টাস উইদাউট বর্ডার্স সরকারকে আহ্বান জানায় গণমাধ্যমের স্বাধীনতার সাথে সম্পৃক্ত সবার নিরাপত্তা নিশ্চিত করতে। সুইডিশ পররাষ্ট্রমন্ত্রী মার্গট ওয়ালসট্রোম ঢাকায় সহিংস পরিস্থিতিতে উদ্বেগ জানান এবং শান্তিপূর্ণ আন্দোলনের অধিকারকে সম্মান জানানোর আহ্বান করেন। ৭ আগস্ট ইউরোপীয় ইউনিয়ন শিক্ষার্থী ও সাংবাদিকদের ওপর হামলা ও সংঘর্ষকে উদ্বেগজনক বলে উল্লেখ করে এবং সেসবের তদন্ত ও বিচার দাবি করে। নিউইয়র্ক-ভিত্তিক মানবাধিকার সংগঠন হিউম্যান রাইটস ওয়াচ আন্দোলনরত ছাত্রদের ওপর 'বেআইনীভাবে আক্রমণ' এবং 'শান্তিপূর্ণ সমালোচনার' কারণে লোকজনকে গ্রেপ্তার করার জন্য বাংলাদেশ সরকারের নিন্দা জানায়।
২০১৮-র কোটা সংস্কার আন্দোলন ২০১৮-র কোটা সংস্কার আন্দোলন বাংলাদেশে সব ধরণের সরকারি চাকরির ক্ষেত্রে কোটার ভিত্তিতে নিয়োগের প্রচলিত ব্যবস্থার সংস্কারের দাবিতে সংগঠিত একটি চলমান আন্দোলন। ১৯৭২ সাল থেকে চালু হওয়া কোটা ব্যবস্থার সংস্কারের দাবিতে চাকরি প্রত্যাশী ও সাধারণ শিক্ষার্থীরা 'বাংলাদেশ সাধারণ ছাত্র অধিকার সংরক্ষণ পরিষদ'-এর নেতৃত্বে ২০১৮ সালের জানুয়ারি থেকে ধারাবাহিকভাবে বিক্ষোভ এবং মানববন্ধন কর্মসূচি পালন করছে। লাগাতার আন্দোলনে সাধারণ শিক্ষার্থীদের অভূতপূর্ব অংশগ্রহণের ফলে প্রথম ও দ্বিতীয় শ্রেণির সরকারি চাকরিতে ৪৬ বছর ধরে চলা কোটাব্যবস্থা বাতিল ঘোষণা করে সরকার।
বিচার হবে চলচ্চিত্রটি ১৯৯৬ সালের ২১শে ফেব্রুয়ারি বাংলাদেশে মুক্তি পায়।"বিচার হবে" চলচ্চিত্রের সঙ্গীত পরিচালনা করেছেন আলম খান। গীত রচনা করেছেন মিল্টন খন্দকার।
বাংলাদেশ বাংলাদেশে স্বাক্ষরতার হার ক্রমবর্ধমান। ২০১৩ খ্রিস্টাব্দে শিক্ষার হার ছিল ৬৫ শতাংশ। ২০১৬ তে তা আরো বৃদ্ধি লাভ করে ৭২.৭৬ শতাংশে উন্নীত হয়েছে। ২০১৮ সালে শিক্ষামন্ত্রণালয়ের হিসেব অনুযায়ী দেশে সাক্ষরতার হার ৭২.৯ শতাংশ। ২০০৭ এর তুলনায় সাক্ষরতার হার ২৬.১০ শতাংশ বেড়েছে। ২০১০ সালে সাক্ষর নারী ছিল জনসংখ্যার ৫২.২ শতাংশ এবং পুরুষ ৬১.৩ শতাংশ। ২০১৬ তে সাক্ষর নারীর হার ৬৯.৯০ শতাংশে এবং সাক্ষর পুরুষের হার ৭৫.৬২ শতাংশে উন্নীত হয়।
বাংলাদেশে বিহারী নিপীড়ন রিফুজি ইন্টারন্যাশনালের মত সংস্থা উভয় সরকারকে অনুরোধ করেছে এই লাখো বিহারীদের নাগরিকত্ব দিতে যারা কার্যকর জাতীয়তা ছাড়া আছে। পারভেজ মোশারফ ২০০২ সালে তার বাংলাদেশ সফরের সময় বলেছিলেন তিনি বিহারীদের দুর্দশার প্রতি সহানুভূতিশীল কিন্তু তিনি তাদের পাকিস্তানে আসার অনুমতি দিতে পারেন না। ২০০৬ সালে জাতিসংঘের শরনার্থী বিষয়ক মহাসচিবের দফতর বিহারীদের দুর্দশার ব্যাপারটি সমাধান করেনি। ২০০৮ সালের ১৯ মে ঢাকা হাইকোর্ট, ১,৫০,০০০ জন শরনার্থীকে, যারা ১৯৭১ সালে বাংলাদেশের স্বাধীনতা যুদ্ধের সময় সংখ্যালঘু ছিল, তাদের নাগরিকত্ব ও ভোটের অধিকারের অনুমোদন দিয়েছিল। যুদ্ধের পর যারা জন্মেছিল তারাও নাগরিকত্ব ও ভোটের অধিকার পেয়েছিল।
সমকামী উভকামী ও রুপান্তরকামীদের ২০১৮ সালে অধিকার ২০১৮ সালে এলজিবিটি আন্দোলনের ইতিহাসে গুরুত্বপুর্ণ ঘটনাসমূহ নীচে উদ্ধৃত হলো
২০১৮ ফিফা বিশ্বকাপ বাছাইপর্ব (ওএফসি) আন্তঃ-কনফেডারেশন প্লে-অফের ড্র ২০১৮ ফিফা বিশ্বকাপের প্রাথমিক ড্র হিসেবে ২০১৫ সালের ২৫ জুলাই , ১৮:০০ এমএসকে () সময়ে রাশিয়ার সেন্ট পিটার্সবার্গের স্ত্রেলনার কন্সতান্টিনোভস্কি প্রাসাদে অনুষ্ঠিত হয়েছে। যেখানে ওএফসির বাছাইপর্বের বিজয়ী দলের সাথে কনমেবলের পঞ্চম স্থান অধিকারী দলের খেলা নির্ধারণ করা হয়, যেখানে ওএফসির দলটি প্রথম লেগের আয়োজন করবে।
লীলা রায় তাঁর ছাত্র জীবন শুরু হয় ঢাকার ইডেন স্কুলে। ১৯২১ সালে তিনি কলকাতার বেথুন কলেজ থেকে বি.এ পাশ করেন। পরীক্ষায় তিনি মেয়েদের মধ্যে প্রথম স্থান অধিকার করেন এবং "পদ্মাবতী" স্বর্ণ পদক লাভ করেন। ১৯২১ সালে তিনি ঢাকা বিশ্ববিদ্যাল়য়ে ইংরেজি বিষয়ে এমএ ভর্তি হন। ১৯২৩ সালে তিনি দ্বিতীয় বিভাগে এমএ ডিগ্রী লাভ করেন। তিনিই ছিলেন ঢাকা বিশ্ববিদ্যালয়ের প্রথম এমএ ডিগ্রীধারী। তখনকার পরিবেশে সহশিক্ষার কোনও ব্যবস্থা ছিল না বলে লীলা রায়ের মেধা ও আকাঙ্খা বিচার করে ঢাকা বিশ্ববিদ্যালয়ের তৎকালীন ভাইস চান্সেলর ডঃ হার্টস তাকে পড়ার বিশেষ অনুমতি প্রদান করেন।
বাংলাদেশে স্বাস্থ্য বিশ্ব ব্যাংক ধারনা করেছে অপুষ্টিতে ভোগা শিশুর দিক থেকে বাংলাদেশের স্থান প্রথম। বাংলাদেশের জনসংখ্যার ২৬% মানুষ অপুষ্টিতে ভুগছে এবং ৪৬% শিশু কম ওজনের সমস্যায় ভুগে। পাঁচজনের একজন শিশুর ভিটামিন এ এর অভাব এবং দুইজনের রক্তস্বল্পতা। মহিলারা সবচেয়ে বেশি অপুষ্টিতে ভোগে। তাদের পরিবারকে খাদ্য প্রদান করতে তারা নিজেদের এড়িয়ে যায় কিন্তু যা তাদের জন্য খুবই জরুলী।
ঢাকা ঢাকা দক্ষিণ এশিয়ার রাষ্ট্র বাংলাদেশের রাজধানী ও বৃহত্তম শহর। প্রশাসনিকভাবে এটি দেশটির ঢাকা বিভাগের প্রধান শহর। ভৌগোলিকভাবে এটি বাংলাদেশের মধ্যভাগে বুড়িগঙ্গা নদীর উত্তর তীরে একটি সমতল এলাকাতে অবস্থিত। ঢাকা একটি অতিমহানগরী (মেগাশহর); ঢাকা মহানগরী এলাকার জনসংখ্যা প্রায় ১ কোটি ৫০ লক্ষ। জনসংখ্যার বিচারে এটি দক্ষিণ এশিয়ার চতুর্থ বৃহত্তম শহর (দিল্লি, করাচি ও মুম্বইয়ের পরেই) এবং সমগ্র বিশ্বের নবম বৃহত্তম শহর। জনঘনত্বের বিচারে ঢাকা বিশ্বের সবচেয়ে ঘনবসতিপূর্ণ মহানগরী; ১৩৪ বর্গমাইল আয়তনের এই শহরে প্রতি বর্গমাইল এলাকায় ১ লক্ষ ১৫ হাজার লোকের বাস।
দক্ষিণ দিল্লি জেলা ২০১১ সালের জনগণনা অনুসারে, দক্ষিণ দিল্লি জেলার জনসংখ্যা ২,৭৩৩,৭৫২। জনসংখ্যার হিসেবে এই জেলা জামাইক রাষ্ট্রের প্রায় সমান। মার্কিন যুক্তরাষ্ট্রের নেভাডা অঙ্গরাজ্যের জনসংখ্যাও এই জেলার প্রায় সমান। জনসংখ্যার হিসেবে এই জেলা ভারতের ৬৪০টি জেলার মধ্যে ১৪৪তম স্থানের অধিকারী। জেলার জনঘনত্ব । ২০০১-২০১১ দশকে এই জেলার জনসংখ্যার বৃদ্ধির হার ২০.৫৯%। দক্ষিণ দিল্লির জেলার লিঙ্গানুপাতের হার প্রতি ১০০০ পুরুষে ৮৫৯ জন নারী। জেলার সাক্ষরতার হার ৮৭.০৩%।
২০১৮ ফিফা বিশ্বকাপ বাছাইপর্ব (কনমেবল) বিশ্বকাপের বাছাইপর্বের গঠন গত ৫ টুর্নামেন্ট ধরে একই রয়েছে। এই অঞ্চলের বাছাইপর্বে সর্বমোট ১০টি দল একটি লীগে প্রতিযোগিতা করে, যেখানে দলগুলো হোম-ও-অ্যাওয়ে রাউন্ড-রবিন খেলায় অংশগ্রহণ করে। এই লীগ খেলা শেষে শীর্ষ ৪টি দল ২০১৮ ফিফা বিশ্বকাপে খেলার যোগ্যতা অর্জন করে, এবং ৫ম স্থান অধিকারী দল আন্ত-কনফেডারেশন প্লে-অফের জন্য উন্নীত হয়।
বি এল সরকারি উচ্চ বিদ্যালয় গনিত সম্রাট যাদবচন্দ্র চক্রবর্তী ছিলেন তৎকালীন বি, এল ইংলিশ স্কুলের ছাত্র। কাওয়াকোলা টোলের লেখাপড়া শেষ করে তিনি এই স্কুলে ভর্তি হন এবং কৃতিত্বের সাথে এন্ট্রান্স পাস করেন। সাহিত্যিক ইসমাইল হোসেন সিরাজী জ্ঞানদায়িনী স্কুলে ৬ষ্ঠ শ্রেনী পর্যন্ত পড়ালেখা করে ১৮৯১ সালে এই স্কুলে ৭ম শ্রেনীতে ভর্তি হন এবং ৮ম শ্রেনী পর্যন্ত এখানে পড়ালেখা করেন। বাংলাদেশের কত কবি, সাহিত্যিক, রাজনীতিবিদ, বৈজ্ঞানিক ও সরকারি কর্মকর্তা কর্মচারী এই বিদ্যালয় থেকে শিক্ষার আলো লাভ করে দেশে ও বিদেশে মানব সমাজের সেবা করেছেন এবং এখনও করছেন তার পরিসংখ্যান সুদীর্ঘ। তদানীন্তন পাকিস্তান সরকারের শিল্পমন্ত্রী মরহুম আব্দুল্লাহ আল মাহমুদ, বাংলাদেশ সরকারের প্রাক্তন প্রধানমন্ত্রী ক্যাপ্টেন এম,মনসুর আলী সাহেব এই বিদ্যালয়ের ছাত্র ছিলেন। বিজ্ঞানী ড. আবদুল্লাহ আল-মুতী শরফুদ্দিন অত্র বিদ্যালয়ের কৃতি ছাত্রদের মধ্যে অন্যতম।
১৯১৭ সালে অত্র বিদ্যালয়ের ছাত্ররা কলকাতা বিশ্ববিদ্যালয়ের অধীনে প্রথম ম্যাট্রিক পরীক্ষায় অংশগ্রহন করেন। গনিত সম্রাট যাদবচন্দ্র চক্রবর্তীর পুত্র প্রতুল চক্রবর্তী ছিলেন এই ব্যাচের ছাত্র। যাদবচন্দ্র চক্রবর্তীর পৌত্র মুকুল চন্দ্র চক্রবর্তী তৎকালীন কলকাতা বিশ্ববিদ্যালয়ের অধীনে এই বিদ্যালয় থেকে ১৯৩৭ সালে প্রবেশিকা পরীক্ষায় ৪র্থ স্থান অর্জন করেন। পরবর্তীকালে ১৯৪৮ সালে ঢাকা মাধ্যমিক বোর্ডের প্রথম প্রবেশিকা পরীক্ষায় বাবু মনসাচরণ দত্ত ১ম স্থান এবং ১৯৫৩ সালে সাবেক মন্ত্রী ডাঃ এম, এ মতিন সাহেব ৫ম স্থান অধিকার করেন। তৎপর এই স্কুলের প্রাক্তন সহকারী প্রধান শিক্ষক মরহুম দারোগ আলী সাহেবের ১ম পুত্র জনাব মনোয়ারুল ইসলাম ১৯৫৪ সালে ঢাকা বোর্ডে ১ম স্থান, ৪র্থ পুত্র জনাব নজরুল ইসলাম ১৯৬৩ সালে রাজশাহী শিক্ষা বোর্ডের অধীনে প্রথম SSC পরীক্ষায় ১ম স্থান এবং কনিষ্ঠ পুত্র জনাব ন,ম জাহাঙ্গীর হোসেন ১৯৭৪ সালে কৃষি বিজ্ঞান বিভাগে SSC পরীক্ষায় ২য় স্থান লাভ করে বিদ্যালয়ের গৌরব ও মর্যাদা বৃদ্ধি করেন। 
সরকারীকরণের বছরই SSC পরীক্ষায় বিদ্যালয়ের ফলাফল বিশেষ সম্মান বয়ে আনে। মোট ৪৫ জন ছাত্রের মধ্যে ৪২ জনই উত্তীর্ণ হয় যার ৫জন প্রথম বিভাগে, ২৮ জন দ্বিতীয় বিভাগে এবং ৯জন তৃতীয় বিভাগে পাশ করেন। কৃতকার্য শিক্ষার্থীদের মধ্যে আলী মিরাজ খাঁ সকল গ্রুপের মধ্যে স্টার মার্ক সহ ৯ম স্থান অধিকার করেন। এর ঐতিহ্যের ধারাবাহিকতা বজায় রাখতে স্বাধীনতার পরবর্তী সময় থেকে অদ্যাবধি অত্র বিদ্যালয়ের শিক্ষকমন্ডলী তাদের প্রচেষ্টা অব্যাহত রেখেছেন। এজন্য আমাদের বিদ্যালয়ের ছাত্ররা জেলা, বিভাগ জাতীয় ও আন্তর্জাতিক পর্যায়ে বিভিন্ন পুরস্কার অর্জনের মাধ্যমে স্কুলের সুনাম অক্ষুন্ন রেখে চলেছে। এ কারনে বি,এল সরকারি উচ্চ বিদ্যালয় শুধু সিরাজগঞ্জ বা রাজশাহী শিক্ষাবোর্ডেরই নয়, বাংলাদেশের একটি উল্লেখযোগ্য মাধ্যমিক শিক্ষা প্রতিষ্ঠান।
আবিজান আবিজান শহরের আয়তন ৪২২ বর্গকিলোমিটার (ভারতের কলকাতা শহরের প্রায় দ্বিগুণ এবং বাংলাদেশের ঢাকা শহরের চেয়ে প্রায় ২৫% বেশি বড়)। ২০১৪ সালের হিসাব অনুযায়ী এখানে প্রায় ৪ কোটি ৭০ লক্ষ লোকের বাস, যা কোত দিভোয়ারের মোট জনসংখ্যার প্রায় ২০%। ফরাসিভাষী পশ্চিম আফ্রিকান দেশগুলির মধ্যে আবিজান সবচেয়ে জনবহুল শহর। এছাড়া সারা বিশ্বের ফরাসিবাসী শহরগুলির মধ্যে এটি ২য় বৃহত্তম শহর, প্যারিসের পরেই। পশ্চিম আফ্রিকাতে কেবল নাইজেরিয়ার রাজধানী লাগোস জনসংখ্যার বিচারে আবিজানের চেয়ে বড়। এটি সমগ্র আফ্রিকা মহাদেশের ৬ষ্ঠ সর্বোচ্চ জনবহুল শহর। সম্প্রতি আবিজানের দ্রুত শিল্পায়নের পাশাপাশি অত্যন্ত উচ্চহারে নগরায়ন পরিলক্ষিত হচ্ছে।
জনসংখ্যা অনুযায়ী ভারতের রাজ্য ও কেন্দ্রশাসিত অঞ্চলসমূহের তালিকা ভারতে ত্রিশটি রাজ্য ও সাতটি কেন্দ্রশাসিত অঞ্চল রয়েছে। ২০০৮ সালের প্রাককলন অনুযায়ী, দেশের জনসংখ্যা প্রায় ১১৩ কোটি। জনসংখ্যার বিচারে ভারত বিশ্বের দ্বিতীয় বৃহত্তম রাষ্ট্র (গণপ্রজাতন্ত্রী চীনের পরেই)। ভারত বিশ্বের স্থলভাগের মাত্র ২.৪ শতাংশ অধিকার করে থাকলে, এদেশের জনসংখ্যা বিশ্ব জনসংখ্যার ১৬.৯ শতাংশ। সিন্ধু-গাঙ্গেয় সমভূমি অঞ্চল বিশ্বের বৃহত্তম পলিগঠিত সমভূমি এবং সর্বাপেক্ষা জনবহুল পলল সমভূমিগুলির অন্যতম। দাক্ষিণাত্য মালভূমির পূর্ব ও পশ্চিম উপকূলীয় সমভূমি দেশের অন্যতম জনবহুল অঞ্চল। পশ্চিম রাজস্থানের থর মরুভূমি বিশ্বের সর্বাপেক্ষা ঘন জনবহুল অঞ্চলগুলির অন্যতম। তবে উত্তর ও উত্তর-পূর্ব ভারতে হিমালয়ের কোলে অবস্থিত রাজ্যগুলির প্রতিকূল ভৌগোলিক অবস্থানের জন্য এখানে জনঘনত্ব অপেক্ষাকৃতভাবে কম।
লালসালু (উপন্যাস) ২০০১ সালে তানভীর মোকাম্মেলের পরিচালনায় উপন্যাসটি চলচ্চিত্ররূপ লাভ করে। এতে মজিদ চরিত্রে অভিনয় করেন রাইসুল ইসলাম আসাদ। ২০০১ সালে চলচ্চিত্রটি শ্রেষ্ঠ চলচ্চিত্র সহ আটটি জাতীয় চলচ্চিত্র পুরস্কার অর্জন করে। পাশাপাশি দর্শকদের বিচারে এটি শ্রেষ্ঠ ১০টি বাংলাদেশি চলচ্চিত্রের তালিকায় স্থান পেয়েছে।
ফজলুল হক আমিনী ২০০৯ সালে আওয়ামী লীগ সরকার ক্ষমতায় আসার পর ২০১১ সালে নারী উন্নয়ন নীতিমালা, ২০১২ সালে শিক্ষা নীতি প্রণয়ন করে। ২০১০ সালে বাংলাদেশের হাইকোর্ট ফতোয়ার নামে বিচার-বর্হিভূত শাস্তি অবৈধ ও তা বন্ধে নির্দেশ প্রদান করে। কয়েকটি ইসলামী দলের নেতাদের সমন্বয়ে গঠিত ‘ইসলামী আইন বাস্তবায়ন কমিটি’ অন্যতম সমন্বয়ক হিসেবে আমিনী নারী উন্নয়ন নীতিমালা, শিক্ষা নীতি ও ফতোয়ার বিরুদ্ধে দেওয়া হইকোর্টের রায়ের বিরুদ্ধে অবস্থান নেন এবং হরতাল পালন করেন। তিনি নারী উন্নয়নের এই নীতিমালা ও শিক্ষা নীতিমালার মাধ্যে নারীদের উত্তরাধিকরাসূত্রে পাওয়া সম্পত্তির উপর বেশি অধিকার, কর্মসংস্থান এবং শিক্ষা অধিকার প্রতিষ্ঠাকে ইসলাম বিরোধী বলে মত দেন। অন্য ইসলামি চিন্তাবিদ ও বিশেষজ্ঞগণ এগুলোর কোনটিই ইসলাম বিরোধী নয় বলে মত দেন ও আমিনী কোরআনের কথাকে অন্যভাবে ব্যাখ্যা করে রাজনৈতিক স্বার্থ হাসিল করছেন বলে সমালোচনা করেন।
মামুনুর রশীদ মামুনুর রশিদ (জন্ম: ফেব্রুয়ারি ২৯ ১৯৪৮) একজন প্রখ্যাত বাংলাদেশী নাট্যকার, অভিনেতা ও নাট্য পরিচালক। স্বাধীনতা উত্তর বাংলাদেশের মঞ্চ আন্দোলনের পথিকৃত। তার নাট্যকর্মে প্রখর সমাজ সচেতনতা লক্ষনীয়। শ্রেণী সংগ্রাম তার নাটকের এক গুরুত্বপূর্ণ বিষয়বস্তু। তিনি টিভির জন্যেও অসংখ্য নাটক লিখেছেন এবং অভিনয় করেছেন। বিভিন্ন সামাজিক ইস্যূ নিয়ে, শ্রেণী সংগ্রাম, ক্ষুদ্র জাতিসত্তা অধিকার আদায়ের নানা আন্দোলন নিয়ে নাটক রচনা ও নাট্য পরিবেশনা বাংলাদেশের নাট্য জগতে মামুনুর রশিদকে একটা আলাদা স্থান করে দিয়েছে। মামুনুর রশিদ এর জন্ম ২৯ ফেব্রুয়ারী ।লিপইয়ার হওয়ায় দিনটি ৪ বছর পরপর আসে । নাট্যকলায় বিশেষ অবদানের জন্য ২০১২ সালে তিনি একুশে পদকে ভুষিত হন।
ছোট সাহেলি ছোট সাহেলি (বৈজ্ঞানিক নাম: "Pericrocotus cinnamomeus") (), সাত সাইলি বা কেবলই সাত সহেলি Campephagidae (ক্যাম্পেফ্যাগিডি) গোত্র বা পরিবারের অন্তর্গত "Pericrocotus" (পেরিক্রোকোটাস) গণের এক প্রজাতির ছোট পোকাখেকো পাখি। ছোট সাহেলির বৈজ্ঞানিক নামের অর্থ "দারুচিনিরঙ পীতবর্ণের পাখি" (গ্রিক: "pere" = খুব, "krokotos" = গাঢ় পীত রঙ; লাতিন: "cinnamun" = দারুচিনি, "-inus" = ধারণ করা)। সারা পৃথিবীতে প্রায় ৪৮ লাখ ৫৫ হাজার বর্গ কিলোমিটার জায়গা জুড়ে এদের আবাস। বিগত কয়েক দশক ধরে এদের সংখ্যা স্থিতিশীল রয়েছে, আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত। পৃথিবীতে এদের সংখ্যা সম্বন্ধে তেমন কিছু জানা যায় নি।
২০১৮ ফিফা বিশ্বকাপ বাছাইপর্ব (কনমেবল) সময়সূচীজনক সমস্যার কারণে, আর্জেন্টিনা এবং ব্রাজিল স্বয়ংক্রিয়ভাবে যথাক্রমে দল ৪ এবং ৫ হিসেবে স্থান অধিকার করে। এর ফলে এটা নিশ্চিত হয় যে কোন একটি দল এই দুই দলের সাথে যেকোনো যুগল ম্যাচদিনে খেলতে পারবে না। কনমেবলের বাকি ৮টি দলকে ড্রয়ের মাধ্যমে দল ১ থেকে ১০-এ স্থান দেওয়া হয় (৪ এবং ৫ ব্যতীত)।
অটোয়া অটোয়া () কানাডার রাজধানী। জনসংখ্যার বিচারে অটোয়া দেশটির চতুর্থ বৃহত্তম মহানগর আবার ওন্টারিও রাজ্যের দ্বিতীয় বৃহত্তম শহর। এবং ওন্টারিও প্রদেশের ২য় বৃহত্তম শহর।
মেট্রোপলিটান এলাকাসহ এর লোকসংখ্যা প্রায় ১২ লক্ষ । অন্টারিও প্রদেশের পূর্বপ্রান্তে, অটোয়া নদীর দিকে মুখ করে উঁচু পাহাড়ের উপর ১৮২৬ সালে শহরটি প্রতিষ্ঠা করা হয়। অটোয়া নদী ওন্টারিও ও কেবেক প্রদেশের মধ্যে প্রাকৃতিক সীমান্ত গঠন করেছে। ১৮৫৮ সালে এটি কানাডার রাজধানীতে পরিণত হয়। কাঠ, মণ্ড ও কাগজ, প্রকৌশল, খাদ্য প্রক্রিয়াকরণ এবং প্রকাশনা প্রধান শিল্প।
মান্দারিন হাঁস মান্দারিন হাঁস ("Aix galericulata") () বা সুন্দরী হাঁস Anatidae (অ্যানাটিডি) গোত্র বা পরিবারের অন্তর্গত "Aix" (অ্যাক্স) গণের এক প্রজাতির বাহারি রঙের ছোট ডুবুরি হাঁস। মান্দারিন হাঁসের বৈজ্ঞানিক নামের অর্থ "টোপরপড়া ডুবুরি" (গ্রিক "aix" = ডুবুরি পাখি; ল্যাটিন "galericulata" = টোপর)। সারা পৃথিবীতে এক বিশাল এলাকা জুড়ে এদের আবাস, প্রায় ১৮ লাখ ৫০ হাজার বর্গ কিলোমিটার। গত কয়েক দশক ধরে এদের সংখ্যা কমে গেলেও আশঙ্কাজনক পর্যায়ে যেয়ে পৌঁছায় নি। সেকারণে আই. ইউ. সি. এন. এই প্রজাতিটিকে Least Concern বা ন্যুনতম বিপদযুক্ত বলে ঘোষণা করেছে। বাংলাদেশে এরা পরিযায়ী হয়ে আসে। বাংলাদেশের বন্যপ্রাণী আইনে এ প্রজাতিটি সংরক্ষিত নয়। সমগ্র পৃথিবীতে আনুমানিক ৬৫ হাজার থেকে ৬৬ হাজার মান্দারিন হাঁস রয়েছে।
শাহ চখা শাহ চখা (বৈজ্ঞানিক নাম: "Tadorna tadorna") (), পাতি চকাচকি বা সাচকা Anatidae (অ্যানাটিডি) গোত্র বা পরিবারের অন্তর্গত "Tadorna" (টাডোর্না) গণের এক প্রজাতির বড় আকারের হাঁস। শাহ চখার বৈজ্ঞানিক নামের অর্থ "চখাচখি" (ফরাসি "tador" = চখাচখি)। সারা পৃথিবীতে এক বিশাল এলাকা জুড়ে এদের আবাস, প্রায় ২২ লাখ বর্গ কিলোমিটার। শাহ চখা পৃথিবীর সেই সব প্রজাতির অন্যতম যাদের সংখ্যা গত কয়েক দশক ধরে ক্রমেই বাড়ছে। সেকারণে আই. ইউ. সি. এন. এই প্রজাতিটিকে Least Concern বা ন্যূনতম বিপদগ্রস্ত বলে ঘোষণা করেছে। শীতে বাংলাদেশে এরা পরিযায়ী হয়ে আসে। বাংলাদেশের বন্যপ্রাণী আইনে এ প্রজাতিটি সংরক্ষিত। সমগ্র পৃথিবীতে আনুমানিক ৫লাখ ৮০ হাজার থেকে ৭ লাখ ১০ হাজার শাহ চখা রয়েছে। প্রজাতিটির কোন উপপ্রজাতি নেই।
খয়েরিমাথা শুমচা খয়েরিমাথা শুমচা (বৈজ্ঞানিক নাম: "Pitta sordida") (), সবুজাভ সুমচা বা নীলফক্কি Pittidae (পিট্টিডি) গোত্র বা পরিবারের অন্তর্গত "Pitta" (পিট্টা) গণের এক প্রজাতির ছোট রঙচঙে বনচর পাখি। বাংলাদেশের বাগেরহাট অঞ্চলে এদের নাম ছোট হালতি। এটি দক্ষিণ ও দক্ষিণ-পূর্ব এশিয়ার একটি সাধারণ পাখি। খয়েরিমাথা শুমচার বৈজ্ঞানিক নামের অর্থ "মলিন শুমচা" (তেলেগু: "pitta" = আদুরে; ল্যাটিন: "sordida" = মলিন)। সারা পৃথিবীতে প্রায় ২১ লাখ বর্গ কিলোমিটার জায়গা জুড়ে এদের আবাস। বিগত কয়েক দশক ধরে এদের সংখ্যা কমে গেলেও আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত। পৃথিবীতে এদের সংখ্যা সম্বন্ধে তেমন কিছু জানা যায় নি।
নীলশির নীলশির (বৈজ্ঞানিক নাম: "Anas platyrhynchos") বা নীলমাথা হাঁস Anatidae (অ্যানাটিডি) গোত্র বা পরিবারের অন্তর্গত "Anas" (আনুস) গণের অন্তর্ভুক্ত এক প্রজাতির বড় আকারের হাঁস। পাখিটি বাংলাদেশ, ভারত ছাড়াও উত্তর আমেরিকা, দক্ষিণ আমেরিকা, ইউরোপ, উত্তর আফ্রিকা ও এশিয়ার বিভিন্ন দেশে দেখা যায়। নিউজিল্যান্ড ও অস্ট্রেলিয়ায় প্রজাতিটি অবমুক্ত করা হয়েছে। নীলশিরের বৈজ্ঞানিক নামের অর্থ "চওড়াঠুঁটি হাঁস" (লাতিন: "anus" = হাঁস; গ্রিক = "platurhunkhos" = প্রশস্ত ঠোঁট)। বিশ্বজনীন প্রজাতি হিসেবে সারা পৃথিবীতে এক বিশাল এলাকা জুড়ে এরা বিস্তৃত, প্রায় ২ কোটি ২৫ লক্ষ বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা ক্রমেই কমছে, তবে এখনও আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত। সারা পৃথিবীতে আনুমানিক ১ কোটি ৯০ লক্ষের কম নীলশির হাঁস রয়েছে।
লাতুর জেলা ২০১১ সালের আদমশুমারি অনুসারে লাতুর জেলার জনসংখ্যা ২,৪৫৫,৫৪৩ জন যা প্রায় কুয়েত এর জনস্ংখ্যা অথবা আমেরিকার নেভাদা রাজ্যের জনসংখ্যার সমান। জনসংখ্যার হিসেবে ভারতের ৬৪০টি জেলার মধ্যে এটি ১৮১তম স্থান অধিকার করে জেলার জনঘনত্ব .। ২০০১-২০১১ দশকের লাতুরের জনসংখ্যা বৃদ্ধির হার ছিল ১৮.০৪% । জনসংখ্যার প্রতি ১০০০ জন পুরুষে নারীর সংখ্যা ৯২৪ জন যা আগের আদমশুমারি থেকেও কম। এখানে সাক্ষরতার হার ৭৯%। 
প্রধান কথ্য ভাষা মারাঠি তবে, উর্দু, তেলেগু, গুজরাটি এবং কন্নড় ভাষার ও প্রচলন আছে।
মহীশূর জেলা ২০০১ সালের আদমশুমারি অনুযায়ী মহীশূর জেলার জনসংখ্যা ২৯,৯৪,৭৪৪ জন, আমেরিকা [18] বা যুক্তরাষ্ট্রের মিসিসিপি রাজ্যের জনসংখ্যার সমান। এটি ভারতের জেলাগুলির মধ্যে ১২৫ তম স্থান (মোট ৬৪০ টির মধ্যে) অধিকার করে জনসংখ্যার হিসাবে। জেলার জনসংখ্যার ঘনত্ব হল প্রতি বর্গ কিলোমিটারে ৪৩৭ জন (১,১৩০/বর্গ মাইল)। ২০০১-২০১১ দশকে জনসংখ্যা বৃদ্ধির হার ছিল ১৩.৩৯%। মহীশূরে প্রতি ১০০০ জন পুরুষের বিপরীতে ৯৮২ জন মহিলার রয়েছেন, এবং জেলার সাক্ষরতার হার ৭২.৫৬%।
ক্যাপ্টেন নরেন্দ্রনাথ দত্ত ক্যাপ্টেন নরেন্দ্রনাথ দত্ত শিল্পোন্নয়নের মাধ্যমে অর্থোপার্জনের পর শিক্ষার জন্য তিনি উদ্যোগ নিতে থাকেন। ১৯৪০ সালে পিতার নামে নামকরণ করে প্রতিষ্ঠা করেন শ্রীকাইল কৃষ্ণকুমার উচ্চ বিদ্যালয়।কুমিল্লা বারের প্রথিতযশা উকিল শ্রীকাইল গ্রামের উমেশচন্দ্র দত্ত বিএল, উকালতি পেশা ছেড়ে এসে ক্যাপ্টেন নরেন্দ্রনাথ দত্তের অনুরোধে স্কুলের প্রধান শিক্ষকের দায়িত্ব গ্রহণ করেন। এই স্কুলের প্রচুর ছাত্র বোর্ডে মেধা তালিকায় স্থান লাভ করেছেন। এই স্কুলের ছাত্র ব্রাহ্মণবাড়িয়া জেলার নবীনগর উপজেলার শাহপুর গ্রামের মনিরুল ইসলাম ১৯৮০ সালে কুমিল্লা বোর্ডে প্রথম স্থান অধিকার করেছিলেন।বিসিএস পরীক্ষায় প্রথম হয়ে পররাষ্ট্র মন্ত্রণালয়ে চাকরি নিয়ে এখন রাষ্ট্রদূত হয়েছেন। শ্রীকাইল কৃষ্ণকুমার উচ্চ বিদ্যালয়ের প্রাক্তন ছাত্র মুরাদনগরের শাহগদা গ্রামের বাছেদ আলম পরে ক্যাডেট কলেজে ভর্তি হয়ে ১৯৮৩ সালে ঢাকা বোর্ডে প্রথম স্থান অধিকার করেছিলেন।
দেবী (২০১৮-এর চলচ্চিত্র) দেবী: মিসির আলি প্রথমবার ২০১৮ সালে মুক্তিপ্রাপ্ত একটি বাংলাদেশী রহস্যধর্মী চলচ্চিত্র। চলচ্চিত্রটি নির্মিত হয়েছে খ্যাতনামা সাহিত্যিক হুমায়ূন আহমেদের বিখ্যাত মিসির আলি ধারাবাহিকের "একই নামের" প্রথম উপন্যাস থেকে। সরকারী অনুদানে নির্মিত চলচ্চিত্রটি পরিচালনা করেছেন অনম বিশ্বাস।। চলচ্চিত্রটির প্রযোজক জয়া আহসান এবং তার প্রযোজনা প্রতিষ্ঠান সি-তে সিনেমা। এতে মিসির আলি চরিত্রে অভিনয় করেছেন চঞ্চল চৌধুরী এবং রানু চরিত্রে অভিনয় করেছেন জয়া আহসান। এছাড়া অনান্য গুরুত্বপূর্ণ পার্শ্ব চরিত্রে অভিনয় করেছেন শবনম ফারিয়া, অনিমেষ আইচ ও ইরেশ যাকের।
ভোলা সরকারি উচ্চ বিদ্যালয় বিদ্যালয়ের শিক্ষা কার্যক্রমে প্রায় প্রতি বছরই সাফল্য পরিলক্ষিত হয়। প্রতিবছরই মাধ্যমিক ও সমমানের পরিক্ষায় ভালো ফলাফল করে আসছে এবং বরিশাল শিক্ষাবোর্ডে সেরা দশের তালিকায় স্থান করে নিচ্ছে। ২০১২ সালের মাধ্যমিক পরিক্ষায় অংশগ্রহনকারী ১৪০ জন পরীক্ষার্থীর মধ্যে জিপিএ-৫ পেয়েছে ৫২ জন। পাশের হার শতকরা ১০০%। ২০১২ সালে বিদ্যালয়টি বরিশাল বোর্ডে ৬ষ্ঠ এবং জেলায় প্রথম স্থান অধিকার করে নেয়। ২০১৩ সালের মাধ্যমিক পরিক্ষায় ভোলা সরকারি উচ্চ বিদ্যালয় ভোলা জেলায় প্রথম স্থান অধিকার করেছে। । ২০১৩ সালে মাধ্যমিক পরিক্ষায় অংশগ্রহনকারী ১৫৮ জন পরীক্ষার্থীর মধ্যে জিপিএ-৫ পেয়েছে ৬২ জন। পাশের হার শতকরা ৯৯.৩৭। এছাড়াও জে,এস,সি এবং প্রাথমিক সমাপনী পরিক্ষায়ও বিদ্যালয়টির শিক্ষার্থীদের ভালো ফলাফলের মধ্য দিয়ে বিদ্যালয়টি এর সুনাম অক্ষুণ্ন রেখে আসছে।
মেহুলি ঘোষ মেহুলি ২০১৭ সালে চেক প্রজাতন্ত্রের অনুষ্ঠিত প্রস্তুতিমূলক জুনিয়র শ্যুটিং চ্যাম্পিয়নশিপে অংশগ্রহণ করে সপ্তম স্থানে পৌঁছান। জার্মানিতে অনুষ্ঠিত জুনিয়র ওয়ার্ল্ড শ্যুটিং চ্যাম্পিয়নশিপে তিনি ১৭ তম অবস্থানে শেষ করেন। মেহুলি ২০১৭ সালের ডিসেম্বরে ওয়াকো সিটি, জাপান এ ৪২১.১ স্কোরে এশিয়ান চ্যাম্পিয়ন হয়েছিলেন এবং ইউথ অলিম্পিকস ২০১৮ কোটা স্থানও জিতে নেন। ২০১৮ সালের মার্চ মাসে মেক্সিকোতে আইএসএসএফ বিশ্বকাপে শ্যুটিং এ তিনি "সর্বকনিষ্ঠতম ভারতীয় খেলোয়াড়" ছিলেন যিনি ২ টি মেডেল জয় করেন। এর মাঝে তিনি একটি জুনিয়র বিশ্ব রেকর্ড করেন। মেহুলি ২০১৮ কমনওয়েলথ গেমসের জন্য যোগ্যতা অর্জন করেছেন। ২০১৮ সালে, অস্ট্রেলিয়ার গোল্ড কোস্টে অনুষ্ঠিত XXI কমনওয়েলথ গেমসে তিনি মার্টিনো ভ্যালোসো এর সাথে শ্যুটিং বন্ধ করার পর মহিলা ১০ মিটার এয়ার রাইফলে রৌপ্য পদক জিতেছিলেন।
ডান্স ইন্ডিয়া ডান্স ষষ্ঠ মৌসুম ৪ নভেম্বর ২০১৭ তারিখে শুরু হয়। এই মৌসুম উপস্থাপনা করেন প্রথমবারের মত ২ জন নতুন উপস্থাপক সাহিল খট্টর ও অমৃতা খানবিলকর। এবারের মৌসুমেও নিয়মিত বিচারক মাস্টার মুদাসসারের সাথে দুই নতুন বিচারক মাস্টার মর্জি ও মাস্টার মিনি বিচার করেন। উল্লেখ্য যে, মাস্টার মর্জি ইতিপূর্বে "ডিআইডি"-এর অন্যান্য ধারাবাহিকসমূহ বিচার করেছেন এবং মাস্টার মিনি মৌসুম ১ থেকে একজন সহকারী কোরিওগ্রাফার হিসেবে রয়েছেন। ১৮ ফেব্রুয়ারী ২০১৮ তে এবারের চুড়ান্ত পর্ব সম্প্রচারিত হয় যেখানে সংকেত গাওঁকার বিজয়ী ও সচিন শর্মা রানার-আপ হন।
লালন ফকির (চলচ্চিত্র) লালন ফকির ১৯৭২ সালে মুক্তিপ্রাপ্ত বাংলাদেশী বাংলা ভাষার চলচ্চিত্র। চলচ্চিত্রটি পরিচালনা করেছেন সৈয়দ হাসান ইমাম এতে ফকির লালন সাঁইয়ের ভূমিকায় অভিনয় করেন উজ্জ্বল। আরো অভিনয় করেন কবরী, আনোয়ার হোসেন প্রমুখ। এটি ফকির লালন সাঁইকে নিয়ে নির্মিত প্রথম চলচ্চিত্র। নাট্যকার আসকার ইবনে শাইখ এর লালনকে নিয়ে নাটক ঢাকার নাট্যমঞ্চে বেশ কয়েকবার মঞ্চায়িত হয়েছিল। এ নাটকটি অবলম্বনেই সৈয়দ হাসান ইমামের সংলাপ, চিত্রনাট্য, পরিচালনা ও প্রযোজনায় চলচ্চিত্রটি নির্মিত হয়। চলচ্চিত্রটিতে ফকির লালনের জীবন ও বাঙ্গালি সংস্কৃতির রুপায়ন তুলে ধরা হয়েছে। চলচ্চিত্রটির দুটি কপি এখনো বাংলাদেশ ফিল্ম আর্কাইভে সংরক্ষিত আছে।চলচ্চিত্রটির গানে কণ্ঠ দেন আবদুল আলীম, নীনা হামিদ এবং আরো অনেকে।
লালন লালন কুষ্টিয়ার কুমারখালি উপজেলার ছেউড়িয়াতে একটি আখড়া তৈরি করেন, যেখানে তিনি তাঁর শিষ্যদের নীতি ও আধ্যাত্মিক শিক্ষা দিতেন। তাঁর শিষ্যরা তাঁকে "“সাঁই’’" বলে সম্বোধন করতেন। তিনি প্রতি শীতকালে আখড়ায় একটি ভান্ডারা (মহোৎসব) আয়োজন করতেন। যেখানে সহস্রাধিক শিষ্য ও সম্প্রদায়ের লোক একত্রিত হতেন এবং সেখানে সংগীত ও আলোচনা হত। চট্টগ্রাম, রংপুর, যশোর এবং পশ্চিমে অনেক দূর পর্যন্ত বাংলার ভিন্ন ভিন্ন স্থানে বহুসংখ্যক লোক লালন ফকিরের শিষ্য ছিলেন; শোনা যায় তাঁর শিষ্যের সংখ্যা প্রায় দশ হাজারের বেশি ছিল।
সিরাজ সাঁই সিরাজ সাঁই ছিলেন বাঙালি বাউল সাধক এবং দার্শনিক, যিনি ফকির সিরাজ, দরবেশ সিরাজ, সিরাজ সাঁই, সিরাজ শাহ ইত্যাদি নামেও পরিচিত। তিনি বাউল গানের প্রবক্তাদের মধ্যে উল্লেখযোগ্য। বাউল সম্রাট লালন তার নিকট বাউলধর্মে দীক্ষিত হন এবং জীবদ্দশায় লালন তার বহু গানে সিরাজ সাঁইয়ের কথা উল্লেখ করেন। লালনের গুরু হিসেবেই পরবর্তীতে তিনি পরিচিতি লাভ করেন। বাংলাদেশের কুষ্টিয়া জেলার হরিশপুর গ্রামে সিরাজ সাইয়ের সমাধি অবস্থিত।
ছেউড়িয়া ছেউড়িয়ার কালীগঙ্গা নদীর তীরে লালন শাহের আখড়া বাড়ি, লালন মাজার। প্রতিবছর এ-গ্রামে পালিত হয় লালন স্মরণোৎসব। নির্ধারিত দিনক্ষণে সাধক লালনের আধ্যাত্মিক দর্শনলাভের আশায় দূরদূরান্ত থেকে অসংখ্য বাউল, সাধু, ফকির, লালনভক্তসহ হাজার-হাজার দর্শনার্থীর ঢল নামে। একতারা, দোতারা, ঢোল ও বাঁশির সুরে মুখরিত হয়ে ওঠে এই ছেউড়িয়া।
আজাদ আবুল কালাম ২০০০ সালে "কিত্তনখোলা" দিয়ে তার চলচ্চিত্রে অভিষেক হয়। যাত্রাদলের সদস্যদের জীবন সংগ্রাম নিয়ে নির্মিত চলচ্চিত্রটি পরিচালনা করেন আবু সাইয়ীদ। পরের বছর তিনি আশিক মোস্তফা পরিচালিত "ফুলকুমার" চলচ্চিত্রে অভিনয় করেন। ২০০৪ সালে ফকির লালন সাঁইয়ের জীবনীভিত্তিক চলচ্চিত্র "লালন" এ লালনের যুবক বয়সের চরিত্রে অভিনয় করেন। চলচ্চিত্রটি পরিচালনা করেছেন তানভীর মোকাম্মেল।
লালন লালন সম্পর্কে রবীন্দ্রনাথ ঠাকুর বলেছেন: “"লালন ফকির নামে একজন বাউল সাধক হিন্দু, মুসলমান, বৌদ্ধ, জৈন ধর্মের সমন্বয় করে কী যেন একটা বলতে চেয়েছেন - আমাদের সবারই সেদিকে মনোযোগ দেওয়া উচিত।"”
যদিও তিনি একবার লালন 'ফকির' বলেছেন, এরপরই তাঁকে আবার 'বাউল' বলেছেন, যেখানে বাউল এবং ফকিরের অর্থ পারস্পরিক সংঘর্ষপ্রবণ।
পাঞ্জু শাহ পাঞ্জু শাহ ফকির (১৮৫১- ১৯১৪) বাঙালি মরমি কবি যাকে শ্রেষ্ঠত্বের বিচারে মরমিকবি লালন ফকিরের পরেই বিবেচনা করা হয়। তবে লালন ফকির পাঞ্জুশাহের গুরু নন, তবে যুবক পাঞ্জুশাহ বৃদ্ধ লালন ফকিরের সাথে পাল্লায় গান গেয়েছেন। পাঞ্জু শাহ ১৮৫১ (বাংলা ১২৫৮) শালে শৈলকূপা গ্রামে জন্মগ্রহণ করেন। তার পিতার নাম খাদেম আলী খন্দকার। খাদেম আলী খন্দকার জমিদারি হারিয়ে পরে পুত্র পাঞ্জু ও ওছিমউদ্দীনকে নিয়ে বর্তমান হরিণাকুণ্ড থানার হরিশপুর গ্রামে বাস করতেন।হরিশপুরে জন্মগ্রহণকারী লালন ফকিরসহ অন্যান্য সাধকের রচিত ভাবগান পাঞ্জুশাহকে গভীরভাবে আকৃষ্ট করে। জীবনের শেষ দিকে পাঞ্জু শাহ খেরকা গ্রহণ করে ফকিরি জীবনযাপন শুরু করলেও, তিনি সংসারত্যাগী ফকির ছিলেন না। পাঞ্জু শাহ ৬৩ বছর বয়সে বাংলা ১৩২১ সনে ২৮শে শ্রাবণ মৃত্যুবরণ করেন।
লালন লালনের জন্ম কোথায় তা নিয়ে বিতর্ক রয়েছে। লালন নিজে কখনো তা প্রকাশ করেননি। কিছু সূত্রে পাওয়া যায় লালন ১৭৭৪ খ্রিষ্টাব্দে তৎকালীন অবিভক্ত বাংলার (বর্তমান বাংলাদেশের) ঝিনাইদহ জেলার হরিণাকুন্ডু উপজেলার হারিশপুর গ্রামে জন্মগ্রহণ করেন। কোনো কোনো লালন গবেষক মনে করেন, লালন কুষ্টিয়ার কুমারখালী থানার চাপড়া ইউনিয়নের অন্তর্গত ভাড়ারা গ্রামে জন্মেছিলেন। এই মতের সাথেও অনেকে দ্বিমত পোষণ করেন। বাংলা ১৩৪৮ সালের আষাঢ় মাসে প্রকাশিত "মাসিক মোহম্মদী" পত্রিকায় এক প্রবন্ধে লালনের জন্ম যশোর জেলার ফুলবাড়ি গ্রামে বলে উল্লেখ করা হয়।
লালন লালনের সংগীত ও ধর্ম-দর্শন নিয়ে দেশ-বিদেশে নানা গবেষণা হয়েছে ও হচ্ছে। ১৯৬৩ ছেউড়িয়ায় আখড়া বাড়ি ঘিরে লালন লোকসাহিত্য কেন্দ্র প্রতিষ্ঠিত হয়। এরপর লালন লোকসাহিত্য কেন্দ্রের বিলুপ্তি ঘটিয়ে ১৯৭৮ সালে শিল্পকলা একাডেমীর অধীনে প্রতিষ্ঠিত হয় লালন একাডেমী।
লালন লালনের গান ও দর্শনের দ্বারা অনেক বিশ্বখ্যাত কবি, সাহিত্যিক, দার্শনিক প্রভাবিত হয়েছেন। বিশ্বকবি রবীন্দ্রনাথ লালনের মৃত্যুর ২ বছর পর তার আখড়া বাড়িতে যান এবং লালনের দর্শনে প্রভাবিত হয়ে ১৫০টি গান রচনা করেন। তার বিভিন্ন বক্তৃতা ও রচনায় তিনি লালনের প্রসঙ্গ তুলে ধরেছেন। লালনের মানবতাবাদী দর্শনে প্রভাবিত হয়েছেন সাম্যবাদী কবি কাজী নজরুল ইসলাম। আমেরিকান কবি এলেন গিন্সবার্গ লালনের দর্শনে প্রভাবিত হন এবং তার রচনাবলীতেও লালনের রচনাশৈলীর অনুকরণ দেখা যায়। তিনি "After Lalon" নামে একটি কবিতাও রচনা করেন।
লালন লালনের জীবন সম্পর্কে বিশদ কোনো বিবরণ পাওয়া যায় না। তাঁর সবচেয়ে অবিকৃত তথ্যসূত্র তাঁর নিজের রচিত ২৮৮টি গান। কিন্তু লালনের কোনো গানে তাঁর জীবন সম্পর্কে কোনো তথ্য তিনি রেখে যাননি, তবে কয়েকটি গানে তিনি নিজেকে "লালন ফকির" হিসাবে আখ্যায়িত করেছেন। তাঁর মৃত্যুর পনেরো দিন পর কুষ্টিয়া থেকে প্রকাশিত "হিতকরী" পত্রিকার সম্পাদকীয় নিবন্ধে বলা হয়, "“ইহার জীবনী লিখিবার কোন উপকরণ পাওয়া কঠিন। নিজে কিছু বলিতেন না। শিষ্যরা তাঁহার নিষেধক্রমে বা অজ্ঞতাবশতঃ কিছুই বলিতে পারে না।""
লালন আধ্যাত্মিক ভাবধারায় তিনি প্রায় দুই হাজার গান রচনা করেছিলেন। তাঁর সহজ-সরল শব্দময় এই গানে মানবজীবনের রহস্য, মানবতা ও অসাম্প্রদায়িক দৃষ্টিভঙ্গি প্রকাশ পেয়েছে। লালনের বেশ কিছু রচনা থেকে ইঙ্গিত পাওয়া যায় যে তিনি ধর্ম-গোত্র-বর্ণ-সম্প্রদায় সম্পর্কে অতীব সংবেদনশীল ছিলেন। ব্রিটিশ আমলে যখন হিন্দু ও মুসলিম মধ্যে জাতিগত বিভেদ-সংঘাত বাড়ছিল তখন লালন ছিলেন এর বিরূদ্ধে প্রতিবাদী কন্ঠস্বর। তিনি মানুষে-মানুষে কোনও ভেদাভেদে বিশ্বাস করতেন না।
মানবতাবাদী লালন দর্শনের মূল কথা হচ্ছে মানুষ। আর এই দর্শন প্রচারের জন্য তিনি শিল্পকে বেছে নিয়েছিলেন। লালনকে অনেকে পরিচয় করিয়ে দেবার চেষ্টা করেছেন সাম্প্রদায়িক পরিচয় দিয়ে। কেউ তাঁকে হিন্দু, কেউ মুসলমান হিসেবে পরিচয় করাবার চেষ্টা করেছেন। লালনের প্রতিটি গানে তিনি নিজেকে ফকির ( আরবি "সাধু") হিসেবে উপস্থাপন করেছেন।
লালন "হিতকরী" পত্রিকায় প্রকাশিত সংবাদ নিবন্ধে বলা হয়েছে , লালন তরুণ বয়সে একবার তীর্থভ্রমণে বের হয়ে পথিমধ্যে গুটিবসন্ত রোগে আক্রান্ত হন। তখন তার সাথিরা তাঁকে মৃত ভেবে পরিত্যাগ করে যার যার গন্তব্যে চলে যায়। কালিগঙ্গা নদীতে ভেসে আসা মুমূর্ষু লালনকে উদ্ধার করেন মলম শাহ। মলম শাহ ও তাঁর স্ত্রী মতিজান তাঁকে বাড়িতে নিয়ে সেবা-শুশ্রূষা দিয়ে সুস্থ করে তোলেন। এরপর লালন তাঁর কাছে দীক্ষিত হন এবং কুষ্টিয়ার ছেউড়িয়াতে স্ত্রী ও শিষ্যসহ বসবাস শুরু করেন। গুটিবসন্ত রোগে একটি চোখ হারান লালন। ছেউড়িয়াতে তিনি দার্শনিক গায়ক সিরাজ সাঁইয়ের সাক্ষাতে আসেন এবং তাঁর দ্বারা প্রভাবিত হন।
বাউল গান বাউল সম্রাট লালনের মাধ্যমেই বাউল গান সর্বসাধারণের কাছে প্রতিষ্ঠা লাভ করে। একেবারেই প্রচারবিমুখ লালন সাঁই তার দীর্ঘ সংগীত জীবনে অসংখ্য বাউল গান সৃষ্টি করেন যা ব্যাপক জনপ্রিয়তা লাভ করে। এমনকি বর্তমান তরুণ প্রজন্মের কাছেও লালনের গান আধুনিকতার প্রতীক হিসেবেই ধরা দিয়ে আসছে। মাটি, মানুষ, প্রকৃতি, জীবনবোধ, ধর্ম, প্রেম এবং দেশের কথাই বেশির ভাগ সময় ওঠে এসেছে লালনের গানে। লালনের গানের সংখ্যার তেমন কোন প্রামাণিক দলিল নেই। তবে তার সৃষ্ট গান অসংখ্য হওয়ায় সব গান সংরক্ষণ করা সম্ভব হয়নি। লালন সাঁই’র গান উপমহাদেশ ছাড়িয়ে সারা পৃথিবীতেই প্রশংসিত হয়েছে ব্যাপকভাবে। বিশ্বকবি রবীন্দ্রনাথ ঠাকুরের হাত ধরেই লালনের গান আন্তর্জাতিক অঙ্গনে প্রবেশ করে। রবীন্দ্রনাথ লালনের গান সংগ্রহ করে ১৯২২ সালে ভারতীয় পত্রিকার হারামনি শাখায় চারভাগে ২০টি গান প্রকাশ করেন। লালন সাঁই’র বাউল গানে উৎসাহী ও অনুপ্রাণিত হয়ে নিজেকে রবীন্দ্র-বাউল হিসেবে পরিচয় দিতেন স্বয়ং বিশ্বকবি। লালনের গানের মাধ্যমে উদ্বুদ্ধ হয়ে পরবর্তীতে উপমহাদেশে অসংখ্য বাউলের আবির্ভাব ঘটে, যারা পরবর্তীতে বেশ ভালভাবেই প্রতিষ্ঠা লাভ করেন। বাউল গানকে সর্বোচ্চ অবস্থানে নিয়ে যেতে লালন সাঁই’র ভূমিকা ছিল অনস্বীকার্য। তার মৃত্যুর ১২৫ বছর পরও বিন্দুমাত্র ভাটা পড়েনি লালন সাঁই’র গানের চেতনায়। এখনও তরুণ প্রজন্ম উদ্বুদ্ধ হয় কিংবদন্তি এ বাউলের গানের মায়ায়। যে মায়ার টানে লালনের গান আজ পর্যন্ত তরুণ প্রজন্মের কণ্ঠে লালিত হয়ে আসছে দারুণভাবে। এমনই অমূল্য গানের ভাণ্ডার বাউল গানের এ সম্রাট রেখে গেছেন, যার মাধ্যমে এভাবেই প্রজন্ম থেকে প্রজন্মের হৃদয় আলোকিত হয়ে চলেছে।
লালন ১৯৩৬ খ্রিস্টাব্দে সুনির্মল বসু "লালন ফকিরের ভিটে" নামে একটি ছোট গল্প রচনা করেন। শওকত ওসমান ১৯৬৪ খ্রিস্টাব্দে রচনা করেন "দুই মুসাফির" নামের একটি ছোটগল্প।
লালন সাম্প্রদায়িক ধর্মবাদীরা লালনের অসাম্প্রদায়িক দৃষ্টিভঙ্গির কারণে তার সর্বাধিক সমালোচনা করে থাকে। লালন তার জীবদ্দশায় নিজের ধর্ম পরিচয় কারও কাছে প্রকাশ করেন নি। তার ধর্ম বিশ্বাস আজও একটি বিতর্কিত বিষয়। লালনের অসাম্প্রদায়িকতা, লিঙ্গ বৈষম্যের বিরোধিতা ইত্যাদির কারণে তাকে তার জীবদ্দশায় ধর্মান্ধ এবং মৌলবাদী হিন্দু-মুসলিম সম্প্রদায়ের ঘৃণা, বঞ্চনার এবং আক্রমণের শিকার হতে হয়। এছাড়া তার ধর্মনিরপেক্ষ মানবতাবাদী দর্শন এবং ঈশ্বর, ধর্ম ইত্যাদি বিষয়ে তার উত্থাপিত নানান প্রশ্নের কারণে অনেক ধর্মবাদী তাকে নাস্তিক হিসেবে আখ্যা দিয়ে থাকেন।
সুন্দরী (চলচ্চিত্র) ঈমান আলী তালুকদারের ভাড়াটে লাঠিয়াল। তাকে পাঠানো হয় তালুকদারের প্রতিদ্বন্দ্বী মাস্টারকে মারার জন্য। কিন্তু তার অন্তসত্বা স্ত্রীর আবদার মানতে সে তাকে খুন করতে পারে না। তালুকদার নুরুকে পাঠায় ঈমান আলীর বেঈমানীর প্রতিশোধ নেওয়ার জন্য। ঈমান আলী তাকে তালুকদারের দাসত্ব থেকে মুক্তির আহ্বান করে। এতে নুরুও সারা দেয়। ঈমান আলীর স্ত্রী তার একমাত্র কন্যা সন্তান জন্ম দিতে গিয়ে মারা যায়। ঈমান আলী তাকে যত্ন করে মানুষ করে। অন্যদিকে কাঞ্চন সৎ ভাইদের পরিবারে দুঃখ-দুর্দশায় বড় হয়। এক পর্যায়ে সৎ ভাইরা তাকে বাড়ি থেকে বের করে দেয়। ইতিমধ্যে সে তালুকদারের সাথেও বিবাদে জড়িয়ে পরে। সে ঈমান আলীর কাছে লাঠি খেলা শিখতে গেলে তালুকদার ঈমান আলীকে খুন করায়। এতে করে সুন্দরী ও কাঞ্চন উভয়ই অসহায় হয়ে পরে। তারা তালুকদারের বিদ্বেষ হতে বাঁচার পথ খুজতে থাকে।সুন্দরী চলচ্চিত্রের সঙ্গীত পরচালনা করেছেন আলাউদ্দিন আলী। গানের কথা লিখেছেন আমজাদ হোসেন। এছাড়াও ফকির লালন সাঁইয়ের "সবলোকে কয় লালন কি জাত সংসারে" লালন গীতিটিও এ চলচ্চিত্রে ব্যবহার করা হয়। বিভিন্ন গানে কণ্ঠ দিয়েছেন সৈয়দ আব্দুল হাদী, সাবিনা ইয়াসমিন, আব্দুল আলীম, রুনা লায়লা। এ ছায়াছবির "আমি আছি থাকব" ও "কেউ কোন দিন আমারে তো কথা দিল না" গান দুটি বেশ জনপ্রিয় হয়। "আমি আছি থাকব" গানটিতে কণ্ঠ দেন সাবিনা ইয়াসমিন। গানটি করতে আমজাদ হোসেনের সঙ্গে সঙ্গীত পরিচালক আলাউদ্দিন আলীর চার-পাঁচ দিন বসতে হয়েছে। গানের স্থায়ীটুকু লিখতেই লেগেছিল দুই দিন। গানটির রেকর্ডিং হয়েছিল ইপসা রেকর্ডিং স্টুডিওতে।
ফরিদা পারভীন তাঁর প্রাতিষ্ঠানিক স্কুল জীবন কেটেছে বিভিন্ন শহরে। স্কুল জীবনের সূচনা হয়েছিল মাগুরায়। তিনি কুষ্টিয়া গভর্নমেন্ট গার্লস স্কুল, কুষ্টিয়ার মীর মোশাররফ হোসেন বালিকা বিদ্যালয় এবং মেহেরপুর গভর্নমেন্ট গার্লস স্কুলে অধ্যয়ন করেন। কুষ্টিয়ার মীর মোশাররফ হোসেন বালিকা বিদ্যালয় থেকে এসএসসি এবং ১৯৭৪ সালে কুষ্টিয়া গার্লস কলেজ থেকে এইচএসসি পাশ করেন এবং কুষ্টিয়া সরকারী কলেজের বাংলা বিভাগ থেকে রাজশাহী বিশ্ববিদ্যালয়ের অধীনে ১৯৭৬-৭৯ সালে অনার্স পাঠ করেন। 
গানের শিক্ষাজীবনেরও হাতখড়ি মাগুরা জেলায়। মাগুরায় তাঁর গানে হাতেখড়ি দিয়েছিলেন ওস্তাদ কমল চক্রবর্তী। পরবর্তীতে তিনি কুষ্টিয়ার তখনকার গানের ওস্তাদ রবীন্দ্রনাথ রায়, মোতালেব বিশ্বাস এবং ওসমান গণি'র কাছে ক্ল্যাসিক্যাল শেখেন। প্রায় ছয়-সাত বছর তানপুরার সঙ্গে ক্ল্যাসিক্যাল চর্চা করবার পর তিনি নজরুল সঙ্গীত শিখতে শুরু করেন। তাঁর নজরুল সঙ্গীতের প্রথম গুরু হচ্ছেন কুষ্টিয়ার ওস্তাদ আবদুল কাদের। এরপর তিনি মেহেরপুরে মীর মোজাফফর আলী'র কাছেও নজরুল সঙ্গীত শেখেন। স্বরলিপি দিয়ে নজরুলের গান হারমোনিয়ামে ও কন্ঠে তোলার কাজটি তিনি ওস্তাদ মীর মোজাফফর আলী'র কাছেই প্রথম শেখেন। ১৯৬৮ সালে তিনি রাজশাহী বেতারের তালিকাভুক্ত নজরুল সঙ্গীত শিল্পী নির্বাচিত হন। বাংলাদেশের স্বাধীনতার পরে লালন সাঁইজির গানের সঙ্গে ফরিদার যোগাযোগ। তখন তিনি কুষ্টিয়াতে থাকতেন। সেখানে তাঁদের পারিবারিক বন্ধু ছিলেন গুরু মোকছেদ আলী সাঁই। ১৯৭৩ সালে ফরিদা তাঁর কাছেই 'সত্য বল সুপথে চল' গান শিক্ষার মাধ্যমে লালন সাঁইজির গানের তালিম নেন। পরে মোকছেদ আলী সাঁইয়ের মৃত্যুর পর খোদা বক্স সাঁই, ব্রজেন দাস, বেহাল সাঁই, ইয়াছিন সাঁই ও করিম সাঁইয়ের কাছে লালন সঙ্গীতের শিক্ষা গ্রহণ করেন।
রাইসুল ইসলাম আসাদ ১৯৭২ সালে আসাদ প্রথম মঞ্চ নাটকে অভিনয় করেন, "আমি রাজা হব না" এবং "সর্পবিষয়ক" নামের দুইটি নাটকে। তার প্রথম চলচ্চিত্র ১৯৭৩ সালে মুক্তি পাওয়া "আবার তোরা মানুষ হ"। আসাদ নাটক পরিচালনাও করছেন। ২০১০ সালে তিনি ধারাবাহিক নাটক "আলো ছায়া" পরিচালনা করেন যার রচয়িতা ছিলেন আজাদ আবুল কালাম। তানভীর মোকাম্মেলের "লালন" (২০০৪) চলচ্চিত্রে তিনি লালন চরিত্রে এবং গৌতম ঘোষের "মনের মানুষ" (২০১০) চলচ্চিত্র লালনের গুরু সিরাজ সাঁই চরিত্রে অভিনয় করেছেন। মানিক বন্দ্যোপাধায়ের উপন্যাস অবলম্বনে গৌতম ঘোষের "পদ্মা নদীর মাঝি" (১৯৯৩) চলচ্চিত্রে তিনি কুবের চরিত্রে অভিনয় করেন।
খোদা বক্স বক্স দশ বছর বয়স থেকে গান গাওয়া শুরু করেন। তিনি বাংলাদেশ বেতার এবং বাংলাদেশ টেলিভিশনের নিয়মিত গায়ক ছিলেন। তিনি তার জীবনের অধিকাংশ সময় লালনের আখড়ায় কাটিয়েছেন। কুষ্টিয়ার চেউরিয়ায় লালনের আখড়া নির্মাণে তিনিও একজন উদ্যোগী ছিলেন।
সালমা আক্তার সালমা আক্তার প্রতিযোগীদের মধ্যে ছিলেন সবচেয়ে কনিষ্ঠ। তিনি ছিলেন একজন সাধারণ পরিবারের সাধারণ মেয়ে। তিনি কুষ্টিয়ার একটি ছোট্ট গ্রামে বেড়ে উঠে। সাধারণভাবে তিনি ফকির লালন শাহের গান গাইতে পছন্দ করেন। তাঁর গান নিয়ে আনুষ্ঠানিক কোনো শিক্ষা ছিল না। সালমা লালন শাহকে তার অনুপ্রেরণা হিসেবে নিয়েছিলেন। তার বাবা তাদের পরিবারের প্রধান উপার্জনকারী ব্যক্তি।
লালন ফকির (চলচ্চিত্র) বাচসাস পুরস্কার
শিরডি সাই বাবা শিরডি সাই বাবা (১৮৩৫ - ১৫ অক্টোবর, ১৯১৮) (,) ছিলেন একজন ভারতীয় ধর্মগুরু, যোগী ও ফকির। হিন্দু ও মুসলিম উভয় সম্প্রদায়ের ভক্তরাই তাঁকে সন্ত আখ্যা দিয়েছিলেন।
লালন লালনের গানের কথা, সুর ও দর্শনকে বিভিন্ন গবেষক বিভিন্নভাবে উল্লেখ করেছেন। লালন গবেষক আবুল আহসান চৌধুরী বলেন, অনেক গান যাতে "লালন বলে" কথাটির উল্লেখ আছে তার সবই প্রকৃতপক্ষে লালনের নয়।
মন্টু শাহ নামের একজন বাউল, তিন খণ্ডের একটি বই প্রকাশ করেছেন যাতে তিনি মনিরুদ্দিন শাহ নামক লালনের সরাসরি শিষ্যের সংগৃহীত লালন সংগীতগুলো প্রকাশ করেছেন।
হরিনাথ মজুমদার দীর্ঘ আঠারো বছর গ্রামবার্তা প্রকাশিকা সম্পাদনা করার পর সাংবাদিকতা পেশা পরিত্যাগপূর্বক ধর্ম সাধনায় মনোনিবেশ করেন তিনি। হরিনাথ মজুমদার আধ্যাত্মিক গুরু ও মহান সাধক ফকির লালনের গানের একান্ত অনুরাগী ছিলেন। ধর্মভাব প্রচারের জন্য ১৮৮০ সালে তিনি নিজস্ব একটি বাউল সঙ্গীতের দল প্রতিষ্ঠা করেন। দলটি "কাঙ্গাল ফকির চাঁদের দল" নামে পরিচিতি ছিল।
একতারা একতারা আবিষ্কারের ইতিহাস সুনির্দিষ্টভাবে জানা না গেলেও ধারণা করা হয় প্রায় ১০০০ বছর ধরে এর ব্যবহার হয়ে আসছে। আর এ যন্ত্রটি যে সম্পূর্ণ আমাদের দেশের আবহতেই তৈরি হয়েছে তা এর উপকরণের দিকে তাকালেই বুঝা যায়। আবার অনেক বাউল শিল্পী মনে করেন, মরমি সাধক লালন শাহের কালেই একতারার জন্ম। তারা মনে করেন ফকির লালন শাহ তার মনের ভেতর উদয় হওয়া কথাগুলো ভক্তদের মধ্যে প্রচারের সময় কথাগুলো আরো মধুময় করে তোলার জন্য কথার ভাঁজে ভাঁজে তালের অনুভব থেকেই একতারার জন্ম। তবে একতারার জন্ম যেখানে বা যখনই হোক না কেন এই যন্ত্র নিয়ে আমাদের দেশে একটি জনপ্রিয় গানের শিরোনাম হচ্ছে একতারা তুই দেশের কথা বলরে এবার বল
লালন সমগ্র বিশ্বে,বিশেষ করে বাংলাদেশসহ সমগ্র ভারতীয় উপমহাদেশে লালনের গান বেশ জনপ্রিয়। শ্রোতার পছন্দ অনুসারে বিবিসি বাংলার করা সর্বকালের সেরা ২০টি বাংলা গানের তালিকায় লালনের
"খাঁচার ভিতর অচিন পাখি কেমনে আসে যায়"
গানটির অবস্থান ১৪তম।
আত্মতত্ত্ব,দেহতত্ত্ব,গুরু বা মুর্শিদতত্ত্ব, প্রেম-ভক্তিতত্ত্ব,সাধনতত্ব,মানুষ-পরমতত্ত্ব, আল্লাহ্-নবীতত্ত্ব, কৃষ্ণ-গৌরতত্ত্ব এবং আরও বিভিন্ন বিষয়ে লালনের গান রয়েছে।
লালনের কয়েকটি উল্লেখযোগ্য গানঃফরিদা পারভিন উপমহাদেশের সেরা লালন সঙ্গীত শিল্পীদের একজন। আনুশেহ আনাদিল, অরূপ রাহী, ক্লোজআপ ওয়ান তারকা
মশিউর রহমান রিংকু জনপ্রিয় লালন সঙ্গীত শিল্পী। লালনের মাজারে অসংখ্য বাউল শিল্পী একতারা বাজিয়ে লালন গানের চর্চা করে থাকেন। একতারার সাথে বাউল গান আলাদা মাত্রা যোগ করে।
ফরিদা পারভীন ফরিদা পারভীনের কর্মজীবন সঙ্গীতময়। শুধু লালনের গান নয়, তিনি একাধারে গেয়েছেন আধুনিক এবং দেশাত্মবোধক গান। ফরিদা পারভীনের গাওয়া আধুনিক, দেশাত্মবোধক কিংবা লালন সাঁইয়ের গান সমান ভাবেই জনপ্রিয়। তাঁর জনপ্রিয় গানের মধ্যে রয়েছে 'এই পদ্মা, এই মেঘনা, এই যমুনা-সুরমা নদীর তটে' 'তোমরা ভুলেই গেছো মল্লিকাদির নাম', 'নিন্দার কাঁটা যদি না বিঁধিল গায়ে প্রেমের কী সাধ আছে বলো', 'খাঁচার ভিতর', 'বাড়ির কাছে আরশি নগর' ইত্যাদি। তাঁর অ্যালবামের মধ্যে রয়েছে-তিনি ফুকুওয়াকা এশিয়ান কালচারাল প্রাইজ ২০০৮ এ সেরা সঙ্গীতের জন্য পুরষ্কৃত হন। এছাড়া একুশে পদক ১৯৮৭ এবং জাতীয় চলচ্চিত্র পদকে ছায়াছবির গানে সেরা কন্ঠদানকারী হিসাবে ১৯৯৩ সালে পদক পেয়েছেন।
লালন লালন সাঁইজির জীবনীর নির্ভরযোগ্য তথ্য ও লালন-দর্শনের মূল কথা নিয়ে সাইমন জাকারিয়া রচনা করেছেন “উত্তরলালনচরিত” শীর্ষক নাটক। নাটকটি ঢাকার সদর প্রকাশনী হতে প্রকাশিত হয়েছে। উত্তরলালনচরিত নাটকটি নাট্যকার ও বাউলসাধকদের সমন্বয়ে ঢাকা বিশ্ববিদ্যালয়ের নাটমন্ডলে উপস্থাপিত হয়েছে।
রণজিৎ কুমার লালন সম্পর্কে "সেনবাউল রাজা"রাম, নামে একটি উপন্যাস রচনা করেন। পরেশ ভট্টাচার্য রচনা করেন "বাউল রাজার প্রেম" নামে একটি উপন্যাস। ভারতের বিখ্যাত কথা সাহিত্যিক সুনীল গঙ্গোপাধ্যায় লালনের জীবনী নিয়ে রচনা করেন "মনের মানুষ" উপন্যাস। এই উপন্যাসে কোন নির্ভরযোগ্য সূত্র ব্যতিরেকেই লালনকে হিন্দু কায়স্থ হিসাবে চিহ্নিত করা হয়েছ, নাম দেয়া হয়েছে লালন চন্দ্র কর। রবীন্দ্রনাথ ঠাকুরের বিখ্যাত উপন্যাস ‘গোরা’ শুরু হয়েছে লালনের গান "‘‘খাঁচার ভিতর অচিন পাখি কেমনে আসে যায়’’" দিয়ে।
লালন লালনের ধর্ম বিশ্বাস নিয়ে গবেষকদের মাঝে যথেষ্ট মতভেদ রয়েছে, যা তাঁর জীবদ্দশায়ও বিদ্যমান ছিল। তাঁর মৃত্যুর পর প্রকাশিত "প্রবাসী" পত্রিকার "মহাত্মা লালন" নিবন্ধে প্রথম লালন জীবনী রচয়িতা বসন্ত কুমার পাল বলেছেন- ""সাঁইজি হিন্দু কি মুসলমান, এ কথা আমিও স্থির বলিতে অক্ষম।"" বিভিন্ন সূত্র থেকে জানা যায় লালনের জীবদ্দশায় তাঁকে কোনো ধরনের ধর্মীয় রীতি-নীতি পালন করতেও দেখা যায়নি। লালনের কোনো প্রাতিষ্ঠানিক শিক্ষা ছিল না। নিজ সাধনাবলে তিনি হিন্দুধর্ম এবং ইসলামধর্ম উভয় শাস্ত্র সম্পর্কে জ্ঞান লাভ করেন। তাঁর রচিত গানে এর পরিচয় পাওয়া যায়। প্রবাসী পত্রিকার নিবন্ধে বলা হয়, লালনের সকল ধর্মের লোকের সাথেই সুসম্পর্ক ছিল। মুসলমানদের সাথে তাঁর সুসম্পর্কের কারণে অনেকে তাঁকে মুসলমান বলে মনে করতেন। আবার বৈষ্ণবধর্মের আলোচনা করতে দেখে হিন্দুরা তাঁকে বৈষ্ণব মনে করতেন। প্রকৃতপক্ষে লালন ছিলেন মানবতাবাদী এবং তিনি ধর্ম, জাত, কূল, বর্ণ, লিঙ্গ ইত্যাদি অনুসারে মানুষের ভেদাভেদ বিশ্বাস করতেন না।
কাউয়াই ১৮৩০ থেকে বিংশ শতাব্দীর মধ্য পর্যন্ত, আখ চাষ ছিল কাউয়াইয়ের সবচেয়ে গুরুত্বপূর্ণ শিল্প। ১৮৩৫ সালে কাউয়াই-এ প্রথম আখ চাষ শুরু হয়, এবং পরবর্তী শতাব্দীতে এই শিল্প হাওয়াই-এর অর্থনীতিতে প্রভাব রাখে। এসকল ভূমির অধিকাংশ এখন পশুর লালন পালনের জন্য ব্যবহার করা হয়। কাউয়াইয়ের একমাত্র অবশিষ্ট চিনি অপারেশন, ১১৮ বছর বয়সী গে ও রবিনসন প্লান্টেশন, আখের ইথানল চাষ এবং প্রক্রিয়াজাতকরণে এটির কার্যক্রম রূপান্তর করার পরিকল্পনা করছে।
ফাখরুল আরেফিন খান ফাখরুল আরেফিন খান হলেন একজন বাংলাদেশী চলচ্চিত্র নির্মাতা। তিনি লালন সাঁইকে নিয়ে প্রামাণ্যচিত্র "হকের ঘর" নির্মাণ করেন। তার পরিচালিত প্রথম চলচ্চিত্র "ভুবন মাঝি" (২০১৭) সরকারি অনুদান লাভ করে। তার পরিচালিত "আল-বদর" জাতীয় চলচ্চিত্র পুরস্কারে শ্রেষ্ঠ প্রামাণ্যচিত্রের পুরস্কার লাভ করে।
লালন লালনের জীবদ্দশায় তাঁর একমাত্র স্কেচটি তৈরী করেন রবীন্দ্রনাথ ঠাকুরের ভ্রাতা জ্যোতিরিন্দ্রনাথ ঠাকুর। লালনের মৃত্যুর বছরখানেক আগে ৫ মে ১৮৮৯ সালে পদ্মায় তাঁর বোটে বসিয়ে তিনি এই পেন্সিল স্কেচটি করেন- যা ভারতীয় জাদুঘরে সংরক্ষিত আছে। যদিও অনেকের দাবী এই স্কেচটিতে লালনের আসল চেহারা ফুটে ওঠেনি।
লালন কিছু লালন অনুসারী যেমন মন্টু শাহের মতে, তিনি হিন্দু বা মুসলমান কোনোটিই ছিলেন না বরং তিনি ছিলেন "ওহেদানিয়াত" নামক একটি নতুন ধর্মীয় মতবাদের অনুসারী। "ওহেদানিয়াতের" মাঝে বৌদ্ধধর্ম এবং বৈষ্ণব ধর্মের সহজিয়া মতবাদ, সুফিবাদসহ আরও অনেক ধর্মীয় মতবাদ বিদ্যমান। লালনের অনেক অনুসারী লালনের গানসমূহকে এই আধ্যাত্মিক মতবাদের "কালাম" বলে অভিহিত করে থাকে।